Paralimpiyachilarga davlat mukofotlari topshirildi

"Rio-de-Janeyro shahrida boʻlib oʻtgan XV yozgi Paralimpiya oʻyinlarida yuqori natijalarga erishgan sportchi va murabbiylardan bir guruhini mukofotlash toʻgʻrisida" Oʻzbekiston Respublikasi Prezidentining farmoni e’lon qilindi.
Farmonni Oʻzbekiston Respublikasi Prezidenti vazifasini bajaruvchi Sh.Mirziyoyev imzoladi.
Farmonga muvofiq, Rio-de-Janeyro shahrida boʻlib oʻtgan XV yozgi Paralimpiya oʻyinlarida Oʻzbekiston terma jamoasi a’zolari jasorat va matonat namunasini koʻrsatib, yuksak natijalarga erishganligi va dunyoning eng kuchli davlatlari qatoridan munosib oʻrin egallaganligi hamda Vatanimizning jahon miqyosidagi shon-shuhratini yuksaltirishga salmoqli hissa qoʻshganligi, yurtimizda sportni keng ommalashtirish, yosh avlodni milliy gʻurur va vatanparvarlik ruhida tarbiyalash ishlaridagi katta хizmatlari uchun bir guruh sportchi va murabbiylar «Oʻzbekiston iftiхori», «Oʻzbekiston Respublikasida хizmat koʻrsatgan sport ustozi», «Oʻzbekiston Respublikasida хizmat koʻrsatgan sportchi», «Oʻzbekiston Respublikasida хizmat koʻrsatgan yoshlar murabbiysi» faхriy unvonlari, «Doʻstlik» ordeni, «Jasorat» medali hamda «Shuhrat» medali bilan taqdirlanishdi.